Premierul Indiei, acuzat că folosește banii din fondul de criză ca să-și construiască o reședință privată în plină pandemie de COVID-19.
Spitale care luptă pentru oxigen, oameni care așteaptă ambulanțe ce nu ajung niciodată, crematorii care nu mai au loc pentru incinerarea decedaților – așa arată imaginea pandemiei de COVID din India. Premierul Indian Narendra Modi continuă construcţia unui complex guvernamental şi a unei reşedinţe private. Prețul se ridică la 1,7 miliarde de dolari. Liderul opoziţiei, Priyanka Gandhi, îl acuză pe prim-ministru că direcționează banii din fondurile pentru situații de criză "spre construcţia unei noi case".
Politicianul Priyanka Gandhi a transmis pe contul de Twitter un mesaj referitor la premierul țării Narendra Modi:"Când populaţia acestei ţări se chinuie cu penurie de oxigen, vaccinuri, paturi de spital, medicamente, atunci s-ar cădea ca guvernul să investească toate resursele pentru salvarea de vieţi omeneşti în loc să-şi construiască o nouă reşedinţă de zeci de milioane de rupii", relatează publicația Daily Beast, citată de Adevărul.ro.Proiectul complexului guvernamental, finalizat în 2022Central Vista Revamp, proiectul unui masiv campus guvernamental, este estimat a fi finalizat în decembrie 2022 în ciuda apelurilor de instituire a unei carantine totale.Enclava din centrul capitalei New Delhi va avea o nouă clădire a parlamentului, 10 clădiri de birouri şi spaţii de conferinţă, 10 clădiri ale reşedinţei private a premierului şi alte 29 de stabilimente ale vicepreşedintelui.Complexul va dispune de nouă centre de epurare a apei reziduale. Proiectul presupune îndepărtarea a 3.230 de copaci din 4.642. Alţi 30.547 de copaci vor fi plantaţi în altă parte drept compensaţie.La începutul săptămânii, premierul a decretat lucrările la complex servicii esenţiale, astfel că cei circa 6.000 de muncitori nu sunt vizaţi de regulile de combatere a pandemiei.